**TECHNINĖ SPECIFIKACIJA**

**DEKLARACIJŲ APIE STATYBOS UŽBAIGIMĄ TVIRTINIMAS**

1. **PIRKIMO OBJEKTAS**
   1. Deklaracijų apie statybos užbaigimą tvirtinimas.
   2. Paslaugų apimtys nurodytos priede Nr. 1 „Preliminarios paslaugų apimtys“.
2. **PIRKIMO OBJEKTO PRITAIKYMO SRITIS**
   1. Sutartis reikalinga AB Vilniaus šilumos tinklai (toliau – Užsakovas) vykdomų statybos projektų apimtyje pastatytų ir/ar rekonstruotų statinių deklaracijų apie statybos užbaigimą tvirtinimui IS „Infostatyba“.
   2. Statybos projektų apimtyje tvirtinamos deklaracijos apie statybos užbaigimą statiniams:
      1. Šilumos tiekimo tinklai (neypatingieji statiniai);
      2. Šilumos tiekimo tinklai (II grupės nesudėtingieji statiniai).
3. **TECHNINIAI REIKALAVIMAI, KURIUOS TURI ATITIKTI PERKAMOS PASLAUGOS**
   1. Paslaugos tiekėjo – statinio (dalies) ekspertizės rangovo paskirtas statinio (dalies) ekspertizės vadovas (toliau – Ekspertizės vadovas), vadovaudamasis STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybos leidžiantį dokumentą padarinių šalinimas.“ (aktuali redakcija) (toliau – STR) pagal Užsakovo pateiktą užsakymą įvertina IS “Infostatyba” pateiktą deklaraciją apie statybos užbaigimą ir statinių (dalių) statybos dokumentus bei kitus prieinamus duomenis ir IS „Infostatyba“ patvirtina deklaraciją apie statybos užbaigimą. **Sutarties vykdymo laikotarpiu taikyti priemones, susijusias su gamtos išteklių tausojimu ir laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo.** Visi dokumentai turi būti rengiami ir pateikiami Užsakovo kontaktiniam asmeniui, kuris bus paskirtas sudarant paslaugų teikimo sutartį, tik elektroninėse (atitinkamai .docx, .xlsx, .pdf ir kt. formato) formose
   2. Paslaugų teikimo terminai: deklaracijos apie statybos užbaigimą tvirtinimas IS “Infostatyba” – per 15 (penkiolika) darbo dienų nuo dienos kai Užsakovas IS „Infostatyba“ pateikia reikalingus dokumentus ir priedus.
   3. Esant poreikiui, Ekspertizės vadovas turi teisę patikrinti statinius vietoje.
   4. Ekspertizės vadovui nustačius aplinkybes dėl kurių negali būti tvirtinama deklaracija, Ekspertizės vadovas privalo nedelsiant, bet ne vėliau kaip per 5 (penkias) darbo dienas informuoti apie tai Užsakovą raštu arba el. paštu. Paslaugos atlikimo terminas pratęsiamas tiek, kiek Užsakovas užtruko dokumentacijai papildyti ar patikslinti, Paslaugos teikėjo pastaboms ištaisyti. Pataisytą deklaraciją Užsakovas įkelia į IS „Infostatyba“ ir apie tai ne vėliau kaip per 1 (vieną) darbo dieną elektroniniu paštu informuoja Paslaugos teikėją.
4. **PASLAUGŲ PRIĖMIMAS**
   1. Paslaugų priėmimą atlieka Užsakovo sudaryta komisija arba įgaliotas asmuo.
   2. Paslauga priimama pasirašant Atliktų paslaugų priėmimo - perdavimo aktą ne vėliau kaip per 5 d. d. nuo Paslaugos suteikimo dienos.
5. **PRIEDAI**
   1. 1 priedas – Preliminarios paslaugų apimtys.

1 priedas

Preliminarios paslaugų apimtys

|  |  |
| --- | --- |
| Deklaracijos apie statybos užbaigimą tvirtinimas | Preliminarūs užsakymų kiekiai 24 mėn. laikotarpiui, vnt.\* |
| Kai vieno statybą leidžiančio dokumento apimtyje yra keli šilumos tiekimo tinklai, tiek neypatingieji statiniai, tiek ir II grupės nesudėtingieji statiniai | 10 |
| Kai vieno statybą leidžiančio dokumento apimtyje yra vienas ar keli šilumos tiekimo tinklai: neypatingieji statiniai | 15 |
| Kai vieno statybą leidžiančio dokumento apimtyje yra vienas ar keli šilumos tiekimo tinklai: II grupės nesudėtingieji statiniai | 55 |

* **Lentelėje nurodytos paslaugų apimtys yra preliminarios (gali tiek didėti, tiek mažėti). Pirkėjas neįsipareigoja pirkti būtent tokios paslaugų apimties.**