**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | VšĮ „Statybos ir projektavimo sisteminimo centras“ |
| **Buveinės adresas** | Laisvės pr. 77B, Vilnius |
| **Juridinio asmens kodas** | 121570990 |
| **PVM mokėtojo kodas** | LT215709917 |
| **Banko sąskaita** | LT33 7044 0600 0711 9401, AB SEB bankas, kodas 70440 |
| **Atstovas ir atstovavimo pagrindas** |  |
| **Telefonas** | +370 635 55950 |
| **El. pašto adresas** | info@sipsc.lt |

1. **SUTARTIES DALYKAS**

1.1. Sutarties dalykas yra deklaracijų apie statybos užbaigimą tvirtinimo (toliau – **Paslaugos**) pirkimas–pardavimas.

1.2. Paslaugų teikimo vieta: Vilnius. Paslaugų metu parengtas rezultatas (Deklaracijų apie statybos užbaigimą tvirtinimas) turi būti pateiktas IS „Infostatyba“, Sutarties Specialiųjų sąlygų 1 priedo „Techninės specifikacija“ 3.1. punkte nustatyta tvarka.

1.3.Paslaugas priimti įgalioto atsakingo asmens kontaktiniai duomenys nurodyti Sutarties specialiųjų sąlygų 3 priede. Apie įgalioto asmens pasikeitimą Užsakovas informuoja Paslaugų teikėją šios Sutarties Specialiosiose sąlygose nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**
   1. Sutarčiai taikomas kainos apskaičiavimo būdas – fiksuotas įkainis*.* Užsakovas perka Paslaugas pagal poreikį Specialiųjų sąlygų 2 priede „Paslaugų įkainiai“ nurodytais įkainiais*,* **neviršijant Specialiųjų sąlygų 2.2 punkte nurodytos Sutarties maksimalios kainos**. Užsakovas neįsipareigoja išpirkti Paslaugų preliminaraus kiekio ar bet kokios jo dalies, nepaisant to, Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Paslaugų Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

Sutarties galiojimo metu atsiradus Pirkėjo poreikiui, Pirkėjas gali įsigyti Sutartyje nenurodytų paslaugų, tačiau su Pirkimo objektu susijusių paslaugų neviršijant 10 (dešimt) procentų maksimalios sutarties vertės. Už Sutartyje nenurodytas paslaugas, tačiau su pirkimo objektu susijusias paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, teikėjo pasiūlytomis, konkurencingomis ir rinką atitinkančiomis kainomis.

2.2. Sutarties maksimali kaina yra 50.000,00 Eur be PVM (penkiasdešimt tūkstančių eurų, 00 ct)neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM – 10.500,00 Eur ( dešimt tūkstančių penki šimtai eurų, 00 ct). Sutarties maksimali kaina, įskaitant PVM – 60.500,00 Eur (šešiasdešimt tūkstančių penki šimtai eurų, 00 ct).

2.3. Apmokėjimo sąlygos: įvykdžius užsakymą, mokama už konkretų kiekį/apimtį pagal nustatytus įkainius per Bendrųjų sąlygų 5.11 punkte nurodytą terminą.

2.4. Paslaugų įkainių perskaičiavimas dėl kainų lygio kitimo atliekamas žemiau nustatyta tvarka. Paslaugų įkainiai (neįskaitant PVM), Sutarties galiojimo laikotarpiu perskaičiuojami tokiomis sąlygomis:

2.4.1. Paslaugų įkainiai Sutarties galiojimo laikotarpiu galės būti perskaičiuojami ir keičiami, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimas atliekamas ne dažniau kaip kas 6 mėn.). Paslaugų įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugų įkainius. Paslaugų įkainiai perskaičiuojami pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugos įkainis;

Sn – Sutartyje nustatytas Paslaugos įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - <http://www.stat.gov.lt> , Pagrindiniai Lietuvos Respublikos rodikliai.

2.4.2. Perskaičiuoti Paslaugų įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Užsakovo dar nebuvo užsakyta. Už Paslaugas, užsakytas iki susitarimo dėl Paslaugų įkainių perskaičiavimo pasirašymo dienos, Užsakovas apmoka taikant iki tol galiojusius Paslaugų įkainius, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naujus Paslaugų įkainius.

2.4.3. Paslaugų įkainių perskaičiavimas įforminamas Šalių pasirašomu susitarimu, kuriame užfiksuojami perskaičiuoti Paslaugų įkainiai ir šio perskaičiavimo įsigaliojimo sąlygos.

**3. PASLAUGŲ SUTEIKIMAS**

3.1. Paslaugos turi būti suteiktos per terminus, nurodytus Sutarties Specialiųjų sąlygų 1 priedo „Techninės specifikacija“ 3.2. punkte, nuo užsakymo pateikimo dienos. Šalys susitaria, kad Paslaugų suteikimo terminas yra esminė Sutarties sąlyga.

3.2. Bendra Paslaugų teikimo trukmė ne ilgesnė kaip 24 (dvidešimt keturi) mėnesiai.

3.3. Suteikęs Paslaugas Užsakovui Paslaugų teikėjas pateikia Atliktų paslaugų priėmimo - perdavimo aktą, kaip numatyta Specialiųjų sąlygų 1 priedo „Techninės specifikacija“ 4.2. punkte ne vėliau kaip per 5 d. d. nuo Paslaugos suteikimo dienos. .

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 5 (penkias) darbo dienas nuo pranešimo apie trūkumus pateikimo dienos.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos (toliau – Sankcijos), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis ( 6 skyrius). Delspinigių dydis yra 0,1 (vienos dešimtosios) procento dydžio skaičiuojant nuo nesuteikto pirkimo objekto arba pirkimo objekto dalies vertės be PVM už kiekvieną uždelstą kalendorinę dieną, neviršijant bendros pagal sutartį priskaičiuotos 20 (dvidešimt) procentų delspinigių sumos nuo sutarties kainos be PVM.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Paslaugų teikėjas, teikdamas paslaugas privalo laikytis Pirkėjo lokalinių teisės aktų. Pirkėjo lokaliniai teisės aktai publikuojami <https://chc.lt/lt/musu-veikla/viesieji-pirkimai/informacija-rangovams/118>.

**9. PAKEIČIAMOS / NETAIKOMOS SUTARTIES BD SĄLYGOS**

9.1. Sutarties bendrųjų sąlygų 2.2 punktas papildomas 2.2.6 punktu, kuris išdėstomas taip: „2.2.6 visą Sutarties galiojimo laikotarpį užtikrins 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, ir Komunalinio sektoriaus įstatymo 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Užsakovui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.

9.2. Sutarties bendrųjų sąlygų 2.3 punktas išdėstomas taip: „2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5, 2.2.6. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas“.

9.3. Sutarties bendrųjų sąlygų 16.3 punktas papildomas 16.3.11 punktu, kuris išdėstomas taip: „16.3.11. kai paaiškėja, jog Paslaugų teikėjas nesilaikė 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576 reikalavimų ar atitinka bent vieną Komunalinio sektoriaus įstatymo 58 straipsnio 41 dalyje nurodytą sąlygą“.

9.4. Sutarties bendrųjų sąlygų 16.3 punktas papildomas 16.3.12 punktu, kuris išdėstomas taip: „16.3.12. Užsakovas turi teisę Sutarties galiojimo laikotarpiu pareikalauti iš Paslaugų teikėjo pateikti pagrindžiančius dokumentus dėl jo teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms. Paslaugų teikėjui per Užsakovo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms, Užsakovas turi teisę vienašališkai nutraukti Sutartį apie tai įspėjęs Paslaugų teikėją raštu prieš 10 (dešimt) kalendorinių dienų.“

9.5. Sutarties bendrųjų sąlygų 3.1. punktas papildomas 3.1.15 punktu, kuris išdėstomas taip: „3.1.15. Sutarties vykdymo laikotarpiu taikyti aplinkosaugines priemones, nustatytas 2 priede „Techninė specifikacija“.

**PRIDEDAMA:**

1 priedas – Techninė specifikacija;

2 priedas – Pasiūlymas;

3 priedas – Kontaktiniai adresai pranešimams siųsti ir asmenys, atsakingi už sutarties vykdymą;

4 priedas – Bendrosios sąlygos.

**10. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai**  Elektrinės g. 2, 03150 Vilnius | **Paslaugų teikėjas**  **VšĮ „Statybos ir projektavimo**  **Sisteminimo centras“**  Laisvės pr. 77B, Vilnius |
| Įmonės kodas 124135580  PVM kodas LT241355811  Bankas AB SEB  A. s LT53 7044 0600 0121 9501  Tel.: 19118  El. p.: [**info@chc.lt**](mailto:info@chc.lt) | Įmonės kodas 121570990  PVM kodas LT215709917  Bankas AB SEB bankas, kodas 70440  A. s. LT33 7044 0600 0711 9401  Tel.: +370 635 55950  El. p.: info@sipsc.lt |
|  |  |
|  |  |
|  |  |
|  |  |
|  |  |

**Infrastuktūros komandos vadovas Direktorė**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 3

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt)
   2. Paslaugų teikėjo kontaktiniai adresai pranešimams siųsti: adresas - Laisvės pr. 77B, Vilnius, elektroninis paštas – **info@sipsc.lt.**
2. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai: Tinklo planavimo ir plėtros komandos Projektų vadovas
   2. Paslaugų teikėjo atstovų, kurie bus atsakingi už šios Sutarties vykdymą, kontaktai: Projektų vadovas
   3. Už Sutarties paviešinimą atsakingas Pirkimų skyriaus pirkimų vadybininkė.